32001L0033
L 127/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2001/33/ЕО НА КОМИСИЯТА
от 8 май 2001 година
за изменение на някои приложения към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 14, буква в) от нея,
като взе предвид исканията, направени от Дания, Франция, Ирландия, Италия, Австрия, Португалия и Обединеното кралство,
като има предвид, че:
(1)
От информацията, предоставена от Обединеното кралство и Швеция изглежда, че след реорганизацията на местното управление досегашното описание на съответните защитени зони по отношение на Dendroctonus micans Kugelan и Leptinotarsa decemlineata Say следва да се промени.
(2)
Някои разпоредби относно защитните мерки в Дания срещу Bemisia tabaci Genn. (европейски популации) и tomato spotted wilt virus, в Португалия срещу Conipterus sctellatus Gyll., в Обединеното кралство и в Ирландия срещу Pissоdes spp. (европейски) и във Франция, Италия и Австрия срещу Erwinia amylovora (Burr.) Winsl. еt al. следва да се изменят, за да отчетат сегашното разпространение на тези организми в съответните страни.
(3)
Измененията са в съответствие с исканията на заинтересованите държави-членки.
(4)
Мерките, предвидени в настоящата директива, са в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
Приложения от I до IV към Директива 2000/29/ЕО се изменят в съответствие с приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 21 май 2001 г. Те прилагат тези разпоредби от 22 май 2001 г. Те незабавно информират Комисията за това. настоящата директива или то се извършва при официалното им публикуване. Условията и редът на позоваване се определят от държавите-членки.
Когато държавите-членки приемат такива мерки, в тях се съдържа позоваване на Държавите-членки незабавно съобщават на Комисията за текста на основните разпоредби от националното си законодателство, които приемат в областта, уредена с настоящата директива. Комисията информира останалите държави-членки за тези разпоредби.
Член 3
Настоящата директива влиза в сила след датата на публикуването ѝ в Официален вестник на Европейските общности.
Настоящата директива се прилага от 22 май 2001 г.
Член 4
Адресати на настоящата директива са държавите-членки.
Съставено в Брюксел на 8 май 2001 година.